pythainlp/thaigov-v2-corpus-22032023 huggingface dataset:
วันพุธที่ 26 ตุลาคม 2565
การท่าเรือแห่งประเทศไทย มอบเงินเยียวยาให้ผู้ประกอบการกว่า 265 ล้านบาท จากปัญหาขาดแคลนตู้สินค้าช่วงการแพร่ระบาดของโรคติดเชื้อไวรัส COVID-19
...
การท่าเรือแห่งประเทศไทย มอบเงินเยียวยาให้ผู้ประกอบการกว่า 265 ล้านบาท จากปัญหาขาดแคลนตู้สินค้าช่วงการแพร่ระบาดของโรคติดเชื้อไวรัส COVID-19
เมื่อวันที่ 25 ตุลาคม 2565 นายเกรียงไกร ไชยศิริวงส์สุข ผู้อำนวยการการท่าเรือแห่งประเทศไทย (กทท.) กระทรวงคมนาคม พร้อมด้วยผู้บริหาร กทท. จัดพิธีมอบเงินเยียวยาการแก้ไขปัญหาการขาดแคลนตู้สินค้าในส่วนของท่าเรือกรุงเทพ (ทกท.) และท่าเรือแหลมฉบัง (ทลฉ.) จำนวนเงินทั้งสิ้น 265,298,750 บาท ตามนโยบายของรัฐบาลโดยนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม เพื่อช่วยเหลือผู้ประกอบการในช่วงสถานการณ์การแพร่ระบาดของโรคติดเชื้อไวรัส COVID-19 ภายในงาน Dinner Talk ของสมาคมเจ้าของและตัวแทนเรือกรุงเทพ (BSAA) ณ โรงแรมบันยันทรี กรุงเทพฯ
ผู้อำนวยการ กทท. เปิดเผยว่า ตามมติคณะรัฐมนตรี เมื่อวันที่ 21 กันยายน 2564 ให้ กทท. มอบเงินช่วยเหลือจากการจัดสรรงบประมาณรายจ่ายประจำปีงบประมาณ พ.ศ. 2564 งบกลาง รายการเงินสำรองจ่ายเพื่อกรณีฉุกเฉินหรือจำเป็น ให้ไปตามนโยบายรัฐบาลในการแก้ไขปัญหาจากสถานการณ์การแพร่ระบาดของโรคติดเชื้อไวรัส COVID-19 ส่งผลให้เกิดภาวการณ์ขาดแคลนตู้สินค้าทั่วโลกกระทบต่อผู้ประกอบการภายในประเทศไทยเป็นอย่างมาก โดยในครั้งนั้น กทท. ได้รับมอบหมายให้ดำเนินการจ่ายเงินเยียวยาฯ โดยปรับลดค่าภาระตู้สินค้าเปล่าขาเข้าผ่าน ทกท. และชดเชยค่ายกขนตู้สินค้าเปล่าขาเข้าผ่าน ทลฉ. ในอัตรา 1,000 บาท ต่อทีอียูเป็นระยะเวลา 3 เดือน (ช่วงเดือนมกราคม - เดือนมีนาคม 2564) จำนวนเงินทั้งสิ้น 265,298,750 บาท จึงเป็นที่มาของการจัดพิธีมอบเงินเยียวยาฯ ในวันนี้ โดย กทท. จะมอบเงินเยียวยาชดเชยค่าภาระตู้สินค้าเปล่าให้แก่ผู้ประกอบการเจ้าของตู้ที่นำเข้าตู้สินค้าเปล่าผ่านเข้าท่าที่ ทกท. และ ทลฉ. จำนวน 38 หน่วยงาน อาทิ บริษัท เมดิเตอร์เรเนียน ชิปปิ้ง (ประเทศไทย) จำกัด บริษัท เอส เอ็ม ไลนส์ เอเจนซี (ประเทศไทย) จำกัด บริษัท เคเอ็มทีซี (ประเทศไทย) จำกัด บริษัท วันไฮไลนส์ (ประเทศไทย) จำกัด บริษัท เอเวอร์กรีน ชิปปิ้ง เอเยนซี่ (ไทยแลนด์) จำกัด บริษัท โอโอซีแอล (ไทยแลนด์) จำกัด บริษัท ฮวง เอ ชิพปิ้ง (ประเทศไทย) จำกัด บริษัท โอเซี่ยนเน็ตเวิร์ค พีทีอี จำกัด บริษัท ซีเอ็มเอ ซีจีเอ็ม (ประเทศไทย) จำกัด บริษัท เอชเอ็มเอ็ม (ประเทศไทย) จำกัด บริษัท คอสโก้ ชิปปิ้งไลน์ (ไทยแลนด์) เป็นต้น
นอกจากนี้ ภายในงานมีการเสวนาโดยผู้อำนวยการ กทท. เพื่อถ่ายทอดวิสัยทัศน์ แนวทางการดำเนินงาน พร้อมตอบข้อซักถามต่าง ๆ ของผู้บริหารสายการเดินเรือ ผู้นำเข้า - ส่งออก บริษัทชั้นนำของไทย เพื่อนำข้อเสนอแนะไปปรับใช้ในการให้บริการของ กทท. ที่จะตอบโจทย์ผู้ใช้บริการให้ดียิ่งขึ้นต่อไป
วันพฤหัสบดีที่ 15 กันยายน 2565
รฟม. ลงพื้นที่ตรวจการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดย กองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้า สายสีเหลือง ช่วงลาดพร้าว - สำโรง ตลอดแนวเส้นทางก่อสร้างโครงการ ตั้งแต่สถานีลาดพร้าว บนถนนลาดพร้าว ไปจนถึงสถานีสำโรง บนถนนเทพารักษ์ โดยได้ตรวจสอบการดำเนินงานกำจัดของเสียและการคัดแยกขยะจากการก่อสร้าง การทำความสะอาดบริเวณพื้นที่ก่อสร้าง การปิดคลุมกองดิน กองทราย และเศษวัสดุก่อสร้างต่างๆ พร้อมทั้งตรวจสอบการติดตั้งรั้วทึบล้อมรอบพื้นที่ก่อสร้าง เพื่อเป็นการกำหนดเขตการก่อสร้างให้ชัดเจน รวมไปถึงได้เน้นย้ำผู้รับสัมปทาน ในกรณีที่มีการก่อสร้างรบกวนทางเดินเท้าเดิม ให้จัดทำทางเดินเท้าชั่วคราว เพื่อให้สะดวกต่อการสัญจรของประชาชน และให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด
สามารถติดตามข้อมูลโครงการฯ ได้ที่เว็บไซต์โครงการ www.mrta-yellowline.com และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอังคารที่ 11 ตุลาคม 2565
ครม.เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่สอง
ครม.เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่สอง
วันที่ 11 ตุลาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่สอง พ.ศ. .... ตั้งแต่วันที่ 1 พฤศจิกายน 2565-28 กุมภาพันธ์ 2566 ซึ่งตามบทบัญญัติของรัฐธรรมนูญแห่งราชอาณาจักรไทย ได้บัญญัติให้ในปีหนึ่งให้มีสมัยประชุมสามัญของรัฐสภาสองสมัย สมัยหนึ่งให้มีกำหนดเวลา 120 วัน
วันพุธที่ 19 ตุลาคม 2565
ธ.ก.ส.บรรเทาภาระหนี้-ให้สินเชื่อดอกเบี้ยต่ำ ช่วยเกษตรกรประสบอุทกภัย
วันอังคารที่ 18 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระหนี้สินแก่เกษตรกร โดย
ธ.ก.ส.ปรับโครงสร้างพร้อมขยายระยะเวลาชำระหนี้ให้ตามศักยภาพที่แท้จริง
สำหรับลูกหนี้สถานะปกติหากชำระตามกำหนดเวลาจะได้รับคืนดอกเบี้ยร้อยละ 20 ของดอกเบี้ยที่ชำระจริง
สูงสุด 2,000 บาท/ราย ส่วนผู้ที่มีหนี้เป็นภาระหนัก เช่น หนี้ NPL
เมื่อชำระหนี้เสร็จสิ้นเป็นรายสัญญาจะได้รับพิจารณาลดดอกเบี้ยค้างชำระตามสัดส่วน ตั้งแต่บัดนี้ – 31
ธ.ค.2565 นอกจากนี้ ยังมีสินเชื่อดอกเบี้ยต่ำสำหรับผู้ประสบภัยธรรมชาติ ได้แก่
สินเชื่อเพื่อค่าใช้จ่ายฉุกเฉินจำเป็น รายละไม่เกิน 50,000 บาท
และสินเชื่อเพื่อซ่อมแซมบ้านเรือนหรือเครื่องมือเกษตร รายละไม่เกิน 500,000 บาท
ผู้สนใจแจ้งความประสงค์ได้ที่ ธ.ก.ส.ทุกสาขาทั่วประเทศ สอบถามโทร 02-555-0555 ได้ตลอด 24 ชม.
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 14 กันยายน 2565
รมช.สาธิต ติดตามสถานการณ์น้ำท่วม จ.ระยอง กำชับเฝ้าระวังต่อเนื่อง
รัฐมนตรีช่วยว่าการกระทรวงสาธารณสุข ลงพื้นที่ติดตามสถานการณ์น้ำท่วมใน จ.ระยอง กำชับพื้นที่ส่งทีมดูแลช่วยเหลือด้านการแพทย์และสาธารณสุข เฝ้าระวังโรคที่มากับน้ำท่วมและเยียวยาจิตใจผู้รับผลกระทบพร้อมสำรวจความเสียหายของสถานบริการ
วันนี้ (14 กันยายน 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์สุนทร เหรียญภูมิการกิจ นายแพทย์สาธารณสุขจังหวัดระยอง ลงพื้นที่ติดตามสถานการณ์น้ำท่วม พร้อมให้กำลังใจประชาชน รวมทั้งบุคลากรสาธารณสุขที่ได้รับผลกระทบ ที่ห้างสรรพสินค้าแม็คโคร ระยอง และวัดทับมา จ.ระยอง และให้สัมภาษณ์ว่า สถานการณ์ฝนตกต่อเนื่องทำให้เกิดน้ำท่วมในหลายพื้นที่ จังหวัดระยองได้ประกาศให้ 6 อำเภอ ได้แก่ แกลง, เมือง, บ้านฉาง, บ้านค่าย, พัฒนานิคม และเขาชะเมา เป็นเขตพื้นที่ภัยพิบัติ เพื่อให้ส่วนท้องถิ่นสามารถนำงบประมาณมาใช้บริหารจัดการในภาวะฉุกเฉินได้อย่างรวดเร็ว พร้อมเร่งเยียวยาให้กับผู้ประสบอุทภัย สำหรับการดูแลสุขภาพอนามัยของประชาชน ได้ตั้งศูนย์บัญชาการอุทกภัยช่วยเหลือประชาชน จัดทีมเคลื่อนที่เร็วนำยาสามัญประจำบ้าน หน้ากากอนามัย แจกให้กับผู้ประสบภัยในพื้นที่ พร้อมเฝ้าระวังโรคที่มากับน้ำท่วม เช่น ท้องร่วง น้ำกัดเท้า และเยียวยาจิตใจผู้รับผลกระทบ รวมถึงทำความสะอาดหลังน้ำลด ทั้งนี้ มีสถานบริการที่ได้รับผลกระทบ 3 แห่ง ได้แก่ รพ.สต.พลงตาเอี่ยม อ.วังจันทร์, สาธารณสุขอำเภอแกลง และโรงพยาบาลแกลง ได้สั่งการให้นายแพทย์สาธารณสุขจังหวัดเร่งสำรวจและประเมินความเสียหาย พร้อมให้การช่วยเหลือบุคลากรและเจ้าหน้าที่ที่ได้รับผลกระทบ ซึ่งขณะนี้ทุกแห่งสามารถเปิดให้บริการได้ตามปกติ
ดร.สาธิต กล่าวต่อว่า จังหวัดระยองมีแผนการบริหารจัดการน้ำ ทั้งต้นน้ำ กลางน้ำ และปลายน้ำ ซึ่งต้องใช้ระยะเวลาในการดำเนินงานประมาณ 3-4 ปี แต่ขณะนี้สถานการณ์ทางกายภาพและทิศทางของน้ำเปลี่ยนไปทำให้แผนการบริหารจัดการน้ำที่วางไว้ไม่สามารถรองรับได้ 100 % จึงเกิดน้ำท่วมใหม่ในบางพื้นที่ เช่น ถนนสาย 36 ซึ่งได้ลงไปให้ความช่วยเหลือประชาชนเบื้องต้นในระยะเร่งด่วนแล้ว สำหรับการแก้ไขปัญหาในระยะยาว จะต้องนำแผนการบริหารจัดการน้ำที่มีอยู่มาปรับเพื่อให้เหมาะสมกับสถานการณ์ปัจจุบัน
****************************************** 14 กันยายน 2565
วันพุธที่ 5 ตุลาคม 2565
รัฐบาลเห็นชอบให้ไทยเสนอตัวเป็นเจ้าภาพกีฬาซีเกมส์และอาเซียนพาราเกมส์
วันพุธที่ 5 ตุลาคม 2565
รัฐบาลเห็นชอบให้ไทยเสนอตัวเป็นเจ้าภาพกีฬาซีเกมส์และอาเซียนพาราเกมส์
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบให้ประเทศไทยเสนอตัวเป็นเจ้าภาพจัดการแข่งขันกีฬาซีเกมส์ ครั้งที่ 33
และกีฬาอาเซียนพาราเกมส์ ในปี พ.ศ.2568 กรอบวงเงินรวม 2,055 ล้านบาท โดยเป็นงบประมาณแผ่นดิน
1,683 ล้านบาท ร่วมกับรายรับจากฝ่ายสิทธิประโยชน์ ค่าจำหน่ายบัตรเข้าชมการแข่งขัน
และค่าลงทะเบียนเข้าร่วมการแข่งขัน มีจังหวัดเป้าหมายที่จะร่วมเป็นเจ้าภาพ ได้แก่ จ.เชียงใหม่ ชลบุรี
นครราชสีมา สงขลา กทม. และกลุ่มจังหวัดอันดามัน ประกอบด้วย จ.กระบี่ ตรัง พังงา ภูเก็ต ระนอง
และสตูล เพื่อแสดงภาพลักษณ์ที่ดีและศักยภาพความพร้อมในทุกด้านของไทยสู่สายตาประชาคมอาเซียน
สร้างความเชื่อมั่นแก่นักท่องเที่ยวและนักลงทุนนานาชาติ ตลอดจนสร้างรายได้จากการใช้จ่ายของนักกีฬา
เจ้าหน้าที่ และผู้เกี่ยวข้องราว 12,000 คน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 30 สิงหาคม 2565
ครม. อนุมัติ 1,050 ล้านบาท ค่าเสี่ยงภัยอสม. และ อสส.  ในการเฝ้าระวัง ป้องกันและควบคุมการแพร่ระบาดโควิด-19 ในชุมชนประจำเดือนเมษายน-พฤษภาคม 2565
ครม. อนุมัติ 1,050 ล้านบาท ค่าเสี่ยงภัยอสม. และ อสส.  ในการเฝ้าระวัง ป้องกันและควบคุมการแพร่ระบาดโควิด-19 ในชุมชนประจำเดือนเมษายน-พฤษภาคม 2565
วันที่ 30 สิงหาคม 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี อนุมัติ 1,050.31 ล้านบาท เพื่อเป็นค่าตอบแทน เยียวยา ชดเชยและค่าเสี่ยงภัยสำหรับ อาสาสมัครสาธารณสุขประจำหมู่บ้าน (อสม.) จำนวน 1,039,729 คน และ อาสาสมัครสาธารณสุขกรุงเทพมหานคร (อสส.) จำนวน 10,577 คน รวมทั้งสิ้น 1,050,306 คน ในอัตรา 500 บาท/คน/เดือน ระยะเวลาเดือนเมษายน-พฤษภาคม 2565 ภายใต้ โครงการค่าตอบแทน เยียวยา ชดเชยและค่าเสี่ยงภัยสำหรับการปฏิบัติงานของ อสม. ในการเฝ้าระวัง ป้องกันและควบคุมโรคติดเชื้อไวรัส โควิด-19 ในชุมชน
จากสถานการณ์การแพร่ระบาดของโรคโควิด-19 ในไทย กระทรวงสาธารณสุขได้มอบหมายให้อสม.และอสส. ร่วมดำเนินการเฝ้าระวัง ป้องกันและควบคุมโรคติดเชื้อไวรัสโควิด-19 ในชุมชน ตั้งแต่เดือนกุมภาพันธ์ 2563 โดยมีการดำเนินงาน เช่น การให้ความรู้ในการป้องกันและดูแลสุขภาพตนเองแก่ประชาชน การเฝ้าระวังและคัดกรองกลุ่มเสี่ยง การเคาะประตูบ้านต้านภัยโควิด-19 ร่วมทีมแพทย์ ดูแลผู้ป่วยโควิด-19 แยกจากรักษาตัวในชุมชน (CI) และแยกกักรักษาตัวที่บ้าน (HI) แนะนำกลุ่มเป้าหมายตรวจ ATK และรายงานผลผ่านแอพพลิเคชั่น “สมาร์ท อสม.” รวมทั้ง เชิญชวนกลุ่มผู้สูงอายุ 60 ปีขึ้นไปและผู้ที่มีโรคประจำตัวมารับวัคซีนเข็มที่ 1/2/3 ด้วย ทั้งนี้รัฐบาลได้เคยให้ค่าตอบแทนเสี่ยงภัยแก่อสม. และ อสส.ในการเฝ้าระวังป้องกันและควบคุมโรค โควิด-19 ในชุมชนไปแล้วก่อนหน้านี้เป็นระยะเวลา 6 เดือนตั้งแต่เดือนตุลาคม 2564-มีนาคม 2565 แล้วจำนวนเงิน 3,150.92 ล้านบาท
วันอังคารที่ 25 ตุลาคม 2565
ก.แรงงาน จับมือสถานประกอบการ เปิดฝึกหลักสูตรผู้ควบคุมรถยกสินค้า สร้างความปลอดภัยในการทำงาน ช่วยเหลือสังคมรำลึกถึงพ่อของแผ่นดิน
ก.แรงงาน จับมือสถานประกอบการ เปิดฝึกหลักสูตรผู้ควบคุมรถยกสินค้า สร้างความปลอดภัยในการทำงาน ช่วยเหลือสังคมรำลึกถึงพ่อของแผ่นดิน
วันที่ 25 ตุลาคม 2565 เวลา 09.00 น. นายบุญชอบ สุทธมนัสวงษ์ ปลัดกระทรวงแรงงาน มอบหมายให้ นายวรรณรัตน์ ศรีสุขใส รองปลัดกระทรวงแรงงาน เป็นประธานกล่าวเปิดโครงการ“ช่วยเหลือสังคมเพื่อรำลึกถึงพ่อของแผ่นดิน” โดยมี คุณพันธุ์สิทธิ์ ขลิบทอง ประธานมูลนิธิอาชีวเวชศาสตร์ไทย คุณกัณณิกา หนูมา วิเชียรผลา ประธานชมรมเครือข่าย จป.พระนคร คุณรุจน์ เฉลยไตร กรรมการผู้จัดการบริษัท เพอร์เฟคเซฟตี้เทรนนิ่ง แอนด์คอนซัลติ้ง จํากัด และหน่วยงานที่เกี่ยวข้องเข้าร่วมด้วย ณ สำนักงานพัฒนาฝีมือแรงงานสมุทรสาคร ต.บ้านเกาะ อ.เมือง จ.สมุทรสาคร
นายวรรณรัตน์ กล่าวว่า กระทรวงแรงงาน ภายใต้การนำของนายสุชาติ ชมกลิ่น รัฐมนตรีว่าการกระทรวงแรงงาน ได้กำหนดให้มาตรการ Safety & Healthy Thailand เป็นนโยบายที่สำคัญ ที่จะส่งเสริมการเข้าสู่มาตรฐานแรงงานไทยและมาตรฐานความปลอดภัยในการทำงาน โดยการส่งเสริมและสนับสนุนความรู้เกี่ยวกับมาตรฐานแรงงานไทย ความรับผิดชอบต่อสังคมด้านแรงงาน ระบบการบริหารจัดการ และการจัดการด้านความปลอดภัย อาชีวอนามัยและสภาพแวดล้อมในการทำงาน ส่งเสริมการมีส่วนร่วมในการพัฒนาคุณภาพชีวิตแรงงาน และส่งเสริมสุขภาพ และป้องกันโรคแก่แรงงาน ซึ่งจะเห็นได้ว่า งานความปลอดภัยในการทำงานของประเทศจะประสบความสำเร็จได้ต้องเกิดจากความร่วมมือในการสร้าง การพัฒนา การดำเนินการ และการบริหารจัดการความปลอดภัย อาชีวอนามัย และสภาพแวดล้อมในการทำงานให้เกิดขึ้นอย่างเป็นระบบ จากทุกภาคส่วน ซึ่งผู้ที่เกี่ยวข้องทุกฝ่ายต้องมีความตระหนักถึงความเสี่ยงอันตรายที่อาจเกิดขึ้น การให้สำคัญของความปลอดภัยในสถานที่ กระบวนการ การทำงานภายใต้สภาพแวดล้อมนั้น ๆ รวมถึงการรู้เท่าทันถึงอันตรายที่มาควบคู่กับพัฒนาการทางเทคโนโลยีต่าง ๆ เราต้องมีการสร้างมาตรการเพื่อป้องกันไม่ให้อันตรายที่อาจเกิดขึ้นเหล่านั้นเกิดกับผู้ปฏิบัติงานให้ได้มากที่สุด
นายวรรณรัตน์ กล่าวต่อว่า กระทรวงแรงงานขอขอบคุณมูลนิธิอาชีวเวชศาสตร์ไทย ชมรมเครือข่าย จป.พระนคร บริษัท เพอร์เฟคเซฟตี้เทรนนิ่ง แอนด์คอนซัลติ้ง จํากัด และสำนักงานพัฒนาฝีมือแรงงานสมุทรสาครที่ได้ร่วมกันจัดโครงการดังกล่าวขึ้น เพื่อให้ผู้เข้ารับการอบรม ได้มีความรู้ความเข้าใจเกี่ยวกับ ทักษะและทัศนคติเกี่ยวกับบทบาทและหน้าที่ผู้ควบคุมรถยกสินค้า มีความพร้อมทั้งร่างกาย จิตใจ ตลอดจนทัศนคติที่ดีในการประกอบอาชีพ สามารถปฏิบัติงานได้ตามเกณฑ์ที่กำหนด ปฏิบัติตามกฎระเบียบในการ ปฏิบัติงานขับรถยกเคลื่อนย้ายสินค้า ปฏิบัติกรณีรถยกเกิดข้อขัดข้อง เกิดเหตุฉุกเฉินใช้งานและบำรุงรักษารถยกได้อย่างถูกวิธี อีกทั้ง ยังเป็นการยังช่วยการลดภาระค่าใช้จ่ายให้แก่ผู้เข้ารับการอบรมและนายจ้างได้อีกด้วย โดยหลักสูตรดังกล่าวได้อบรมให้ผู้ควบคุมรถยกสินค้าขนาดไม่เกิน 10 ตัน และการขับรถยกอย่างปลอดภัย จำนวน 2 รุ่น ๆ ละ 25 คน รวม 50 คน ฟรีโดยไม่มีค่าใช้จ่าย ความร่วมมือร่วมแรงกันในครั้งนี้เป็นการขับเคลื่อนนโยบาย Safety & Healthy Thailand ร่วมกับกระทรวงแรงงานตามแนวทางประชารัฐ เพื่อให้เกิดความปลอดภัยในการทํางาน และพัฒนาจนเป็นวัฒนธรรมความปลอดภัยในการทํางานขึ้นในสังคมไทย เพื่อให้คนไทยมีความมั่นคงและปลอดภัยอย่างแท้จริง
++++++++++++++++++
กองเผยแพร่และประชาสัมพันธ์
25 ตุลาคม 2565
วันจันทร์ที่ 31 ตุลาคม 2565
โฆษกรัฐบาลเผย นายกฯ สั่งการทุกหน่วยงานที่เกี่ยวข้อง ติดตามช่วยเหลือคนไทยที่ได้รับผลกระทบจากเหตุการณ์อิแทวอน
โฆษกรัฐบาลเผย นายกฯ สั่งการทุกหน่วยงานที่เกี่ยวข้อง ติดตามช่วยเหลือคนไทยที่ได้รับผลกระทบจากเหตุการณ์อิแทวอน
วันที่​ 31​ ตุลาคม​ 2565​ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่าต่อกรณีเหตุการณ์ที่อิแทวอน กรุงโซล ประเทศเกาหลีใต้ ในเทศกาลคืนวันฮาโลวีน ซึ่งส่งผลให้มีผู้เสียชีวิตและผู้ได้รับบาดเจ็บเป็นจำนวนมากนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้หน่วยงานที่เกี่ยวข้องให้ความช่วยเหลือคนไทยที่ได้รับผลกระทบอย่างเต็มที่ ทั้งนี้ กระทรวงการต่างประเทศรายงานว่า ขณะนี้ยืนยันผู้เสียชีวิตที่เป็นคนไทยที่ 1 ราย ซึ่งสถานเอกอัครราชทูตไทยฯ แจ้งว่าสามารถติดต่อ สอบถาม หรือตรวจสอบเกี่ยวกับคนสูญหายได้ที่ช่องทางของทางการเกาหลีใต้ หมายเลขโทรศัพท์ 02 2199 8660 หากต้องการความช่วยเหลือ สามารถติดต่อสถานเอกอัครราชทูตไทยฯ ที่เบอร์โทรศัพท์ฉุกเฉิน 010-6747-0095 , 010-3099-2955
พร้อมกันนี้ กระทรวงแรงงาน ได้สั่งการให้ทูตแรงงานที่เกาหลีใต้ เร่งตรวจสอบว่ามีแรงงานไทยเสียชีวิตหรือไม่ ซึ่งพร้อมให้ความช่วยเหลือต่อไป
ในส่วนของหน่วยงานด้านการดูแลความปลอดภัย สำนักงานตำรวจแห่งชาติ ได้สั่งการทุกหน่วยให้พร้อมดูแลความปลอดภัยประชาชน นักท่องเที่ยว ประสานความร่วมมือกับผู้ประกอบการ ตรวจสถานที่จัดงาน ตรวจสถานบริการ ทางเข้าออก ทางหนีไฟ การจำกัดคนเข้าใช้บริการตามมาตรการของสาธารณสุข ไม่ให้แออัดจนเกินไป ดูแลความปลอดภัยประชาชนในทุกมิติ รวมทั้งการตรวจอาวุธตามสถานบริการ ป้องกันเหตุร้ายต่าง ๆ
“นายกรัฐมนตรีแสดงความห่วงใย สั่งการให้หน่วยงานที่เกี่ยวข้องดำเนินการให้ความช่วยเหลือผู้ได้รับผลกระทบในส่วนของคนไทยจากสถานการณ์ที่เกาหลีอย่างเต็มที่ พร้อมให้หน่วยงานดูแลความปลอดภัยของประชาชน และนักท่องเที่ยว ตรวจสถานที่จัดกิจกรรมอย่างเคร่งครัดให้เป็นไปตามมาตรฐานด้วย” นายอนุชาฯ กล่าว
วันพฤหัสบดีที่ 15 กันยายน 2565
สำนักงานส่งเสริมการค้าและการลงทุนแห่งสาธารณรัฐเกาหลีประจำประเทศไทย (KOTRA) เข้าเยี่ยมคารวะผู้บริหารบีโอไอ
ในโอกาสเข้ารับตำแหน่งผู้อำนวยการคนใหม่
วันที่ 15 กันยายน 2565 มร. ลี ฮี ซัง ผู้อำนวยการสำนักงานส่งเสริมการค้าและการลงทุนแห่งสาธารณรัฐเกาหลีประจำประเทศไทย (KOTRA) เข้าเยี่ยมคารวะนายนฤตม์ เทอดสถีรศักดิ์รองเลขาธิการบีโอไอ ในโอกาสเข้ารับตำแหน่งผู้อำนวยการคนใหม่ และได้หารือถึงความพร้อมในการร่วมกันจัดงาน “Thailand-Korea Investment Forum 2022” และจับคู่เจรจาธุรกิจระหว่างนักลงทุนเกาหลีใต้กับผู้ประกอบการไทย ที่จะจัดขึ้นในวันที่ 6-7 ตุลาคม 2565 นี้
วันศุกร์ที่ 30 กันยายน 2565
รัฐบาลปลื้มฝีมือนักวิจัยไทย 1 ต.ค.นี้ สเปรย์พ่นจมูกยับยั้งโควิดวางขายแล้ว
รัฐบาลปลื้มฝีมือนักวิจัยไทย 1 ต.ค.นี้ สเปรย์พ่นจมูกยับยั้งโควิดวางขายแล้ว
วันที่ 30 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายส่งเสริมการวิจัยเพื่อสร้างความมั่นคงทางการแพทย์และสาธารณสุขของประเทศ หน่วยงานภาครัฐและเอกชนได้บูรณาการร่วมกันและพัฒนาผลงานวิจัยที่ต่อยอดสร้างมูลค่าทางธุรกิจได้จริง ล่าสุด สถาบันวิจัยระบบสาธารณสุข (สวรส.) เปิดตัวผลิตภัณฑ์สเปรย์พ่นจมูกดักจับและยับยั้งโควิด-19 ทางกายภาพ ครั้งแรกของไทย ภายใต้ยี่ห้อ เวลล์โควิแทรป แอนติ-โคฟ นาซาล สเปรย์ (Vaill CoviTRAP Anti-CoV Nasal Spray) ที่ผลิตโดยองค์การเภสัชกรรม และได้ขึ้นทะเบียนจากสำนักงานคณะกรรมการอาหารและยา (อย.) เรียบร้อยแล้ว พร้อมวางจำหน่าย 1 ต.ค. 2565 นี้ ที่ร้านยาองค์การเภสัชกรรม สาขาราชเทวี และเครือข่ายภาคี เช่น สถานพยาบาล The Senizens, และ สถานพยาบาล Panacura
สเปรย์พ่นจมูกดักจับและยับยั้งโควิด-19 นี้ มีคุณสมบัติสามารถดักจับและยับยั้งเชื้อโควิด-19 ทางกายภาพบริเวณโพรงจมูกต่อเนื่อง 6 ชั่วโมง ด้วยหลักการทำงาน 2 กลไก ได้แก่ 1. ดักจับด้วย HPMC ที่ทำหน้าที่เคลือบบริเวณพื้นผิวโพรงจมูก ทำให้ความสามารถในการเกาะของเชื้อไวรัสที่บริเวณโพรงจมูกลดลง 2. ยับยั้งเชื้อไวรัสโควิด-19 ทางกายภาพ ที่เข้ามาในบริเวณโพรงจมูกด้วยภูมิคุ้มกัน ใช้พ่นที่โพรงจมูกทั้ง 2 ข้าง สอดหัวพ่นเข้าไปในโพรงจมูกในแนวตั้ง พ่นข้างละ 1-2 ครั้ง ใช้ได้ตามต้องการทุก 6 ชั่วโมง ได้ถึงวันละ 3 ครั้ง มีขนาด 15 มล.
นางสาวรัชดากล่าวว่า รัฐบาลให้ความสำคัญกับการวิจัยและพัฒนา และขอชื่นชมความสามารถของนักวิจัยไทย รวมถึงความร่วมมืออันเข้มแข็งของสถาบันการศึกษากับภาคเอกชน ที่ได้ผลิตผลงานออกมาอย่างต่อเนื่องโดยเฉพาะในช่วงสถานการณ์โควิด-19 จนเป็นที่ยอมรับในเวทีนานาชาติ สำหรับนวัตกรรมทางการแพทย์สเปรย์พ่นจมูกดักจับและยับยั้งเชื้อโควิด-19 เกิดจากความร่วมมือของ 5 ภาคีภาครัฐและเอกชน คือ คณะแพทยศาสตร์ จุฬาลงกรณ์มหาวิทยาลัย, มหาวิทยาลัยศิลปากร, สถาบันวิจัยระบบสาธารณสุข (สวรส.), องค์การเภสัชกรรม และ บริษัท ไฮไบโอไซ จำกัด ทั้งนี้ ผู้สนใจสามารถสอบถามรายละเอียดเพิ่มเติมได้ที่ ไลน์ @Covitrap หรือ Facebook โควิแทรป
วันศุกร์ที่ 28 ตุลาคม 2565
ข่าวสารการลงพื้นที่ตรวจราชการ จังหวัดบึงกาฬ
วันที่ 28 ตุลาคม 2565
​นายกฯ เป็นประธานร่วมพิธีวางศิลาฤกษ์ (Groundbreaking Ceremony) โครงการก่อสร้างสะพานมิตรภาพไทย-ลาว แห่งที่ 5 (บึงกาฬ-บอลิคำไซ)
​นายกฯ หารือนายกฯ สปป. ลาว ในโอกาสที่ทั้งสองฝ่ายเป็นประธานร่วมในพิธีวางศิลาฤกษ์โครงการก่อสร้างสะพานมิตรภาพไทย-ลาว แห่งที่ 5 เชื่อมั่นสะพานแห่งนี้จะเป็นอีกช่องทางให้ประชาชนไปมาหาสู่กัน
นายกฯ ยืนยันในพิธีวางศิลาฤกษ์สะพานมิตรภาพฯ แห่งที่ 5 (บึงกาฬ – บอลิคำไซ) ไทย และ สปป.ลาว มีความสัมพันธ์ที่พิเศษ เกื้อกูล เคารพซึ่งกันและกัน
วันจันทร์ที่ 3 ตุลาคม 2565
กระทรวงสาธารณสุขยังคงติดตามและรายงานโควิด 19 เป็นไปตาม พ.ร.บ. โรคติดต่อกำหนดโรคติดต่อที่ต้องเฝ้าระวังต้องรายงานสถานการณ์ทุกสัปดาห์ ผู้สนใจเช็คข้อมูลได้ที่เว็บไซต์กรมควบคุมโรค
กระทรวงสาธารณสุขยังคงติดตามและรายงานโควิด 19 เป็นไปตาม พ.ร.บ. โรคติดต่อกำหนดโรคติดต่อที่ต้องเฝ้าระวังต้องรายงานสถานการณ์ทุกสัปดาห์ ผู้สนใจเช็คข้อมูลได้ที่เว็บไซต์กรมควบคุมโรค
วันนี้ (3 ตุลาคม 2565) น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่โรคติดเชื้อไวรัสโคโรนา 2019 หรือโควิด19 ถูกประกาศให้เป็นโรคติดต่อที่ต้องเฝ้าระวังตั้งแต่วันที่ 1 ต.ค. 65 เป็นต้นมา กระทรวงสาธารณสุข โดยกรมควบคุมโรคยังคงติดตามและจัดทำรายงานเพื่อเผยแพร่ให้ประชาชนทราบถึงสถานการณ์ของโรคเพื่อเป็นข้อมูลในการดูแลและป้องกันตนเอง ซึ่งเป็นไปตามพระราชบัญญัติ (พ.ร.บ.) โรคติดต่อ พ.ศ. 2558 ที่กำหนดให้ต้องรายงานสถานการณ์ทุกสัปดาห์
ทั้งนี้ ประชาชนสามารถติดตามข้อมูลโควิด19 ได้ที่เว็บไซต์ของกรมควบคุมโรค https://ddc.moph.go.th/ ซึ่งเมื่อเข้าไปในเว็บไซต์แล้วจะพบการรายงานสถานการณ์โควิด19 อยู่ในหน้าแรกของเว็บไซต์
สำหรับข้อมูลที่รายงานนั้นจะประกอบด้วย ข้อมูลจำนวนผู้ป่วยรายใหม่ที่เข้ารักษาตัวในโรงพยาบาลในรอบสัปดาห์ จำนวนเฉลี่ยต่อวัน ผู้ป่วยสะสมตั้งแต่เกิดการแพร่ระบาด จำนวนผู้เสียชีวิตในรอบสัปดาห์ จำนวนเฉลี่ยต่อวัน และจำนวนผู้เสียชีวิตสะสมตั้งแต่เกิดการแพร่ระบาด จำนวนผู้ป่วยปอดอักเสบ ผู้ต้องใช้ท่อช่วยหายใจ และจำนวนการให้วัคซีนประชาชนทั่วประเทศ
น.ส.ไตรศุลี กล่าวว่า กรมควบคุมโรคได้เริ่มรายงานข้อมูลโควิด19 รายสัปดาห์ ครั้งแรกในวันนี้(3 ต.ค.) เป็นต้นไป โดยเป็นข้อมูลของสัปดาห์ที่ 39 ปี 2565 ระหว่างวันที่ 25 ก.ย.- 1 ต.ค. 2565 ที่มีผู้ติดเชื้อรายใหม่รักษาตัวในโรงพยาบาล 4,435 คน เฉลี่ยวันละ 634 คน สะสม 2,458,697 คน มีผู้เสียชีวิตรายใหม่ 65 คน เฉลี่ยวันละ 9 คน สะสม 11,073 คน มีผู้ป่วยปอดอักเสบ 466 คน และต้องใส่เครื่องช่วยหายใจ 260 คน
ทางด้านจำนวนการให้วัคซีน ณ วันที่ 1 ต.ค. 65 มีการให้วัคซีนสะสม 142,642,813 โดส เป็นวัคซีนเข็มที่ 1 57,006,430 โดส เข็มที่ 2 จำนวน 53,486,987 โดส และตั้งแต่เข็มที่3 ขึ้นไป 32,149,396 โดส
น.ส.ไตรศุลี กล่าวว่า ภายหลังยกเลิกการประกาศสถานการณ์ฉุกเฉิน กลไกทางกฎหมายที่เข้ามาบริหารจัดการสถานการณ์โควิด19 จะอยู่ภายใต้ พ.ร.บ.โรคติดต่อ พ.ศ.2558 ซึ่งได้วางแนวทางดำเนินงานของหน่วยงานที่เกี่ยวข้องไว้อย่างเป็นระบบ ทั้งการติดตามและรายงานสถานการณ์ของโรคให้ประชาชนทราบ การประกาศระดับของโรคให้สอดคล้องกับสถานการณ์ ตลอดจนมาตรการทางกฎหมายในการเฝ้าระวัง ป้องกัน และควบคุมโรค
.......................
วันอังคารที่ 11 ตุลาคม 2565
ครม.เห็นชอบโครงการศูนย์สุขภาพนานาชาติอันดามัน วงเงิน 5,116 ล้านบาท ช่วยเพิ่มมูลค่าการท่องเที่ยวเชิงสุขภาพปีละ 62,000 ล้านบาท
ครม.เห็นชอบโครงการศูนย์สุขภาพนานาชาติอันดามัน วงเงิน 5,116 ล้านบาท ช่วยเพิ่มมูลค่าการท่องเที่ยวเชิงสุขภาพปีละ 62,000 ล้านบาท
วันที่ 11 ตุลาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)เห็นชอบโครงการศูนย์สุขภาพนานาชาติอันดามัน โดยมีสถานที่ตั้งโครงการอยู่ที่จังหวัดภูเก็ต วงเงินงบประมาณรวมทั้งสิ้น 5,116 ล้านบาท ระยะเวลาดำเนินการ 5 ปี (ปี2566 – 2570) โดยขอผูกพันงบประมาณ ดังนี้คือ ปีงบประมาณ2566 วงเงิน 1,291 ล้านบาท ปี2567 วงเงิน 1,656 ล้านบาท ปี2568 วงเงิน 1,476 ล้านบาท ปี2569 วงเงิน 498 ล้านบาท ปี2570 วงเงิน 193 ล้านบาท
สำหรับโครงการศูนย์สุขภาพนานาชาติอันดามัน จะเป็นสถานที่ผลิตบุคลากรด้านวิทยาศาสตร์สุขภาพ เช่น แพทย์ พยาบาล ทันตแพทย์ เภสัชกร เทคนิคการแพทย์ แพทย์ทางเลือก และอื่นๆ และเป็นสถานที่ทำการวิจัย พัฒนาด้านวิชาการด้านสาธารณสุข เป็นสถานพยาบาลขั้นตติยภูมิและเฉพาะทางเป็นหลัก โดยสามารถรักษาโรคระดับต้นและโรคซับซ้อน และสร้างความเชื่อมั่นให้กับประชาชนและนักท่องเที่ยวในการเข้ามาท่องเที่ยวในกลุ่มจังหวัดอันดามันและประเทศไทย
โดยการพัฒนาทั้งด้านบุคลากร การวิจัยเทคโนโลยีทางการแพทย์จากศูนย์สุขภาพนานาชาติฯ จะมีส่วนสำคัญในการผลักดันประเทศไทยให้เป็นศูนย์กลางทางการแพทย์ (Medical Hub) และศูนย์กลางการท่องเที่ยวเชิงสุขภาพในอนาคต สร้างรายได้แก่ประเทศสอดคล้องกับยุทธศาสตร์ชาติ 20 ปีอีกด้วย
น.ส.ไตรศุลี กล่าวว่า ผลที่คาดว่าจะได้รับจากโครงการ คือ มีศูนย์การแพทย์เฉพาะทาง ขนาด 300 เตียง,ให้บริการผู้ป่วยโรคซับซ้อนชาวไทยไม่น้อยกว่า 12,500 คน / ปี, ผู้ป่วยนอกไม่น้อยกว่า 300,000 คน / ปี, มีรายได้จากการรักษาชาวต่างชาติไม่น้อยกว่า 1,600 ล้านบาท / ปี, มีศูนย์ทันตกรรมที่ทันสมัยแห่งแรกในภาคใต้และมีรายได้จากการให้บริการชาวต่างชาติไม่น้อยกว่า 300 ล้านบาท / ปี
สามารถผลิตบุคลากรด้านสาธารณสุขและวิทยาศาสตร์สุขภาพ ที่สำเร็จตามหลักสูตรปีละ 110 คน, อบรมทักษะต่าง ๆ ตามความต้องการของภาครัฐและเอกชนในพื้นที่ไม่น้อยกว่า 1,000 คน / ปี, ลดการไปรักษาโรคซับซ้อนในพื้นที่อื่นของคนในพื้นที่อันดามันไม่น้อยกว่า 13,500 ครั้ง / ปี ทำให้ประหยัดเงินไม่น้อยกว่า 135 ล้านบาท / ปี และ เพิ่มมูลค่าการท่องเที่ยวในพื้นที่อันดามันให้เป็นการท่องเที่ยวเชิงสุขภาพมากขึ้น ไม่น้อยกว่าร้อยละ 10 ของมูลค่าเดิมหรือเพิ่มขึ้นประมาณ 62,000 ล้านบาท / ปี
วันจันทร์ที่ 19 กันยายน 2565
สำนักงานสลากฯ แนะนำให้ผู้มีสิทธิ์ซื้อจองสลากฯ รายย่อยทำรายการผ่านแอปฯ เป๋าตัง เพื่อความสะดวกในการทำรายการ
การเปิดให้ทำรายการซื้อ-จองล่วงหน้าสลากกินแบ่งรัฐบาล สำหรับงวดวันที่ 16 ตุลาคม 2565 ว่า มีจำนวนสลากจอง 517,460 เล่ม โดยมีผู้มีสิทธิ์ทำรายการ 158,863 ราย อาจทำให้ผู้มีสิทธิ์ทำรายการ ไม่ได้รับสลากครบทุกคน
วันนี้ (19 กันยายน 2565) เวลา 15.00 น. ที่สำนักงานสลากกินแบ่งรัฐบาล พันโท หนุน ศันสนาคม ผู้อำนวยการสำนักงานสลากกินแบ่งรัฐบาล กล่าวต่อผู้สื่อข่าว ถึงการเปิดให้ทำรายการซื้อ-จองล่วงหน้าสลากกินแบ่งรัฐบาล สำหรับงวดวันที่ 16 ตุลาคม 2565 ว่า มีจำนวนสลากจอง 517,460 เล่ม โดยมีผู้มีสิทธิ์ทำรายการ 158,863 ราย อาจทำให้ผู้มีสิทธิ์ทำรายการ ไม่ได้รับสลากครบทุกคน ซึ่งเป็นแนวทางที่ปฏิบัติมาอย่างต่อเนื่อง ตั้งแต่ก่อนมีการเปิดจำหน่ายสลากดิจิทัล และสำนักงานสลากฯ ได้เปิด 3 ช่องทางให้สำหรับทำรายการซื้อจอง ได้แก่ ตู้เอทีเอ็มกรุงไทย อินเตอร์เน็ต (เน็ตแบงค์-แอปฯ เป๋าตัง) และเคาน์เตอร์สาขาของธนาคารกรุงไทย
ดังนั้น ในการทำรายการซื้อ-จองล่วงหน้า จึงขอแนะนำให้ทำรายการผ่านแอปฯ เป๋าตัง ซึ่งมีความสะดวก รวดเร็ว มีความเสถียรและปลอดภัยในการใช้งาน และที่ผ่านมา การทำรายการส่วนใหญ่กว่า 80% ทำรายการผ่านเน็ตแบงค์ และแอปฯ เป๋าตัง
ผู้อำนวยการสำนักงานสลากกินแบ่งรัฐบาล กล่าวต่อไปว่า สลากที่พิมพ์จำหน่ายในปัจจุบัน จำนวน 100 ล้านฉบับนั้นแบ่งเป็น สลากที่จัดสรรผ่านระบบตัวแทนจำหน่ายสลาก 44% (สลากขายแบบใบ 32% สลากขายแบบดิจิทัล 12%) เป็นสลากผ่านระบบซื้อ-จองล่วงหน้า 56%
วันจันทร์ที่ 29 สิงหาคม 2565
รมว.พม. พบคนไทยในอิตาลี เร่งช่วยแก้ปัญหาขาดแคลนคนทำงาน ย้ำ "อยู่ที่ไหนก็เป็นคนไทย" เชื่อมั่น Soft Power ไทยชนะใจต่างชาติ
รมว.พม. พบคนไทยในอิตาลี เร่งช่วยแก้ปัญหาขาดแคลนคนทำงาน ย้ำ "อยู่ที่ไหนก็เป็นคนไทย" เชื่อมั่น Soft Power ไทยชนะใจต่างชาติ
เมื่อวันที่ 25 สิงหาคม 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พูดคุยหารือกับเครือข่ายคนไทย จำนวน 11 คน ในกรุงโรม สาธารณรัฐอิตาลี โดยได้แสดงความห่วงใยและเสนอแนวทางแก้ปัญหาการขาดแคลนคนทำงานของคนไทยในอิตาลี ทั้งนี้ ขอให้คนไทยช่วยเป็นพลังสำคัญในการเผยแพร่ ซอฟท์เพาเวอร์ (Soft Power) ของไทยผ่านภูมิปัญญาและวัฒนธรรมที่ดีงามอันเป็นเอกลักษณ์ของไทย
นายจุติกล่าวต่อไปว่า กลุ่มคนไทยที่มาพูดคุยหารือด้วยกันได้นำเสนอปัญหาการดำเนินชีวิตและการประกอบอาชีพจากประสบการณ์ที่อาศัยอยู่ในอิตาลีมาเป็นเวลานาน อาทิ ข้อจำกัดในการนำคนไทยมาทำงานในอิตาลี การกำหนดโควต้าการทำงานของคนไทย การเกณฑ์ทหารหรือผ่อนผันการเกณฑ์ทหารของคนไทยในอิตาลี ทั้งนี้ ตนได้ชี้แจงว่าเรื่องดังกล่าวเกี่ยวข้องกับหลายหน่วยงานทั้งของไทยและ อิตาลี โดยจะหาทางช่วยประสานความช่วยเหลือระหว่างกันต่อไป อีกทั้งยืนยันว่า ตนพร้อมให้ความช่วยเหลือ หากคนไทยในต่างประเทศประสบปัญหาความเดือดร้อน โดยจะขอให้พัฒนาสังคมและความมั่นคงของมนุษย์จังหวัด (พมจ.) ที่มีอยู่ในทุกจังหวัดทั่วประเทศ ช่วยประสานความช่วยเหลือ และขอให้มั่นใจว่า คนไทยจะได้รับการดูแลไม่ว่าจะอยู่ที่ใด
นายจุติกล่าวเพิ่มเติมว่า ตนยังเห็นว่าไทยมีจุดแข็งหลายด้านที่สามารถสร้างมูลค่าในเชิงเศรษฐกิจและสังคมได้ อาทิ ภูมิปัญญาชาวบ้าน อาหาร ศิลปะวัฒนธรรม กีฬา ฯลฯ ดังนั้น จึงขอให้กลุ่มคนไทยช่วยกันเป็นกำลังสำคัญในการเผยแพร่ Soft Power ของไทยในต่างประเทศ รวมถึงช่วยกันเชิญชวนชาวต่างชาติให้มาเที่ยวเมืองไทย เพื่อช่วยพลิกฟื้นเศรษฐกิจไทย และคืนภาพลักษณ์ของเมืองน่าท่องเที่ยวของไทยให้กลับมาโดยเร็วภายหลังวิกฤติโควิด - 19
วันอังคารที่ 1 พฤศจิกายน 2565
นายกฯ ชื่นชมการดำเนินการตาม พ.ร.บ.การปฏิบัติราชการทางอิเล็กทรอนิกส์ พ.ศ. 2565 อำนวยความสะดวกให้ประชาชนติดต่อราชการผ่านระบบอิเล็กทรอนิกส์
นายกฯ ชื่นชมการดำเนินการตาม พ.ร.บ.การปฏิบัติราชการทางอิเล็กทรอนิกส์ พ.ศ. 2565 อำนวยความสะดวกให้ประชาชนติดต่อราชการผ่านระบบอิเล็กทรอนิกส์ ย้ำรัฐบาลปรับโครงสร้าง แก้ไขกฎหมาย เพื่อลดภาระประชาชน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเผยว่า วันนี้ (1 พฤศจิกายน 2565) เวลา 08.45 น. ณ บริเวณโถงกลาง ตึกสันติไมตรี ทำเนียบรัฐบาล นางสาวอ้อนฟ้า เวชชาชีวะ เลขาธิการ ก.พ.ร. และนายปกรณ์ นิลประพันธ์ เลขาธิการคณะกรรมการกฤษฎีกา เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อแสดงนิทรรศการ “การดำเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565” เพื่อให้ประชาชนสามารถเข้าถึงบริการของภาครัฐได้อย่างทันทีทุกที่ ทุกเวลา และช่วยลดภาระค่าใช้จ่ายของประชาชน โดยมีนายวิษณุ เครืองาม รองนายกรัฐมนตรี และพลเอก อนุพงษ์ เผ่าจินดา รัฐมนตรีว่าการกระทรวงมหาดไทย เข้าร่วมด้วย
นายกรัฐมนตรีเยี่ยมชมการนำเสนอการดำเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 พร้อมกล่าวขอบคุณและชื่นชมรองนายกรัฐมนตรี สำนักงาน ก.พ.ร. สำนักงานคณะกรรมการกฤษฎีกา สำนักงานพัฒนารัฐบาลดิจิทัล (องค์การมหาชน) และสำนักงานพัฒนาธุรกรรมทางอิเล็กทรอนิกส์ ที่จัดทำกฎหมายมาอำนวยความสะดวกให้กับประชาชนในการติดต่อราชการผ่านทางระบบอิเล็กทรอนิกส์ ซึ่งจะเป็นการลดเอกสาร ลดการเดินทาง และประหยัดเวลาในการติดต่อราชการ เป็นสิ่งที่รัฐบาลพยายามปรับโครงสร้าง แก้ไขกฎหมาย เพื่อลดอุปสรรค และลดภาระของประชาชน โดยที่ผ่านมาบางกระทรวงได้เปิดให้บริการในช่วงสถานการณ์โควิด-19 ซึ่งในอนาคตทุกหน่วยงานจะต้องดำเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 ทั้งหมด โดยนายกรัฐมนตรีขอให้หน่วยงานราชการและประชาชนทำความเข้าใจเกี่ยวกับพระราชบัญญัติการปฏิบัติราชการทางอิเล็กทรอนิกส์ พ.ศ. 2565 ซึ่งเป็นพระราชบัญญัติฯ ที่เป็นประโยชน์แก่ประชาชนและประเทศชาติ
ทั้งนี้ ราชกิจจานุเบกษาได้มีประกาศเรื่อง พระราชบัญญัติการปฏิบัติราชการทางอิเล็กทรอนิกส์พ.ศ. 2565 เมื่อวันที่ 12 ตุลาคม 2565 ซึ่งจะมีผลบังคับใช้เมื่อพ้นกำหนด 90 วันนับแต่วันประกาศในราชกิจจานุเบกษา ยกเว้นบางมาตราที่มีผลใช้บังคับตั้งแต่วันถัดจากวันประกาศในราชกิจจานุเบกษา (ตั้งแต่วันที่ 13 ตุลาคม 2565 เป็นต้นไป) ซึ่งพระราชบัญญัติดังกล่าวจะเป็นกฎหมายกลางในการส่งเสริมให้หน่วยงานของรัฐสามารถปฏิบัติงานและให้บริการโดยใช้วิธีการทางอิเล็กทรอนิกส์เป็นหลัก เพื่อขับเคลื่อนสู่การเป็นรัฐบาลดิจิทัล ซึ่งเป็นไปตามการปฏิรูปประเทศด้านการปฏิรูปการบริหารราชการแผ่นดิน ที่ให้มีการนำเทคโนโลยีต่าง ๆ มาประยุกต์ใช้เพื่อบริการสาธารณะและอำนวยความสะดวกให้แก่ประชาชน
วันพฤหัสบดีที่ 3 พฤศจิกายน 2565
กรมการขนส่งทางราง คว้ารางวัลหน่วยงานที่มีพัฒนาการสูงที่สุด ITA ภาครัฐ ปี 65
ในส่วนราชการระดับกรม พร้อมรับโล่เกียรติยศจากนายกรัฐมนตรี
วันที่ 3 พฤศจิกายน 2565 นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม รับโล่เกียรติยศ “รางวัลหน่วยงานที่มีพัฒนาการสูงที่สุด” ในส่วนราชการระดับกรม จากนายกรัฐมนตรี (พลเอกประยุทธ์ จันทร์โอชา) ในพิธีมอบรางวัลการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ 2565 (ITA Awards 2022) จัดขึ้น ณ ห้องสีม่วง ตึกไทยคู่ฟ้าทำเนียบรัฐบาล
สำนักงาน ป.ป.ช. ได้มีประกาศรายชื่อหน่วยงานที่ได้รับรางวัลในการประเมินคุณธรรมและความโปร่งใสในการดำเนินการของหน่วยงานภาครัฐ (Integrity and Transparency Assessment : ITA) เมื่อวันที่ 8 สิงหาคม 2565 โดยทางกรมการขนส่งทางรางได้รับ “รางวัลหน่วยงานที่มีพัฒนาการสูงที่สุด” ในส่วนราชการระดับกรม ซึ่งรางวัลดังกล่าวถือเป็นรางวัลโล่เกียรติยศสำหรับหน่วยงานภาครัฐที่มีผลการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ. 2565 มากขึ้นกว่าปีที่ผ่านมา ในส่วนของกรมการขนส่งทางรางนั้นมีผลคะแนนการประเมินเพิ่มสูงขึ้นจากปีก่อนหน้าขึ้นมาเป็นอันดับ 1 จาก 146 หน่วยงานระดับกรมในประเทศ
สำหรับผลการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปีงบประมาณ พ.ศ. 2565 ของกรมการขนส่งทางรางอยู่ในระดับที่ดี ตามยุทธศาสตร์ชาติด้านต่อต้านการทุจริตและประพฤติมิชอบ เพื่อให้หน่วยงานภาครัฐมีความโปร่งใส ปลอดการทุจริตและประพฤติมิชอบ โดยมีคะแนนอยู่ที่ 91.70 คะแนน มากขึ้นกว่าปี 2564 ซึ่งได้คะแนนอยู่ที่ 71.24 และเป็นหน่วยงานระดับกรมที่มีพัฒนาการสูงที่สุดในปี 2565 จนได้รับโล่เกียรติยศจากนายกรัฐมนตรี ซึ่งถือเป็นคะแนนในระดับเกรด A โดยคะแนนสูงเป็นอันดับ 3 ของจำนวน 8 หน่วยงานรัฐระดับกรมในสังกัดกระทรวงคมนาคม เป็นอันดับ 7 ของจำนวน 18 หน่วยงานรัฐระดับกรม รัฐวิสาหกิจและหน่วยงานอื่นของรัฐในสังกัดกระทรวงคมนาคม และเป็นอันดับ 73 ของจำนวน 146 หน่วยงานรัฐระดับกรมในประเทศ ทั้งนี้ กรมการขนส่งทางรางมีคะแนนการดำเนินการด้านการปฏิบัติหน้าที่และคุณภาพการดำเนินงานสูงที่สุด ส่วนสิ่งที่จะพัฒนาต่อไปคือการจัดทำมาตรฐานการปฏิบัติงาน และประชาสัมพันธ์แนวทางดังกล่าวให้บุคลากรในหน่วยงานถือปฏิบัติอย่างเคร่งครัดพร้อมทั้งกำกับ ดูแล และตรวจสอบการปฏิบัติงานอย่างชัดเจน เพื่อประเมินความเสี่ยงของการดำเนินงานหรือการปฏิบัติหน้าที่ที่อาจก่อให้เกิดการทุจริตและประพฤติมิชอบของบุคลากรอย่างต่อเนื่อง รวมถึงการสำรวจความพึงพอใจในการให้บริการ พร้อมทั้งแสดงผลเปรียบเทียบกับปีก่อนหน้า เพื่อให้เห็นถึงการปรับปรุง พัฒนาอย่างชัดเจน และเผยแพร่ให้ประชาชนรับทราบในรูปแบบต่าง ๆ เช่น แผ่นพับ อินโฟกราฟิก การประชาสัมพันธ์ผ่านสื่อ ออนไลน์ และ Social Media ต่าง ๆ กรมการขนส่งทางราง พร้อมจะปฏิบัติตามมาตรการส่งเสริมคุณธรรมและความโปร่งใส และปรับปรุงพัฒนาการดำเนินงานรวมถึงการให้บริการของหน่วยงานให้ดีขึ้นในอนาคต เพื่อเป็นหน่วยงานหนึ่งจากภาครัฐของประเทศไทยที่มีความโปร่งใส ปลอดการทุจริตและประพฤติมิชอบอย่างแท้จริง
วันพฤหัสบดีที่ 15 กันยายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานพิธีลงนามบันทึกความเข้าใจ
ระหว่างบริษัท วิทยุการบินแห่งประเทศไทย จำกัด และหน่วยงาน Air Traffic Management Bureau Civil Aviation Administration of China ในรูปแบบออนไลน์ (Zoom)
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานพิธีลงนามบันทึกความเข้าใจ (Memorandum of Understanding: MOU) ระหว่างหน่วยงาน Air Traffic Management Bureau Civil Aviation Administration of China (ATMB/CAAC) สาธารณรัฐประชาชนจีน และบริษัท วิทยุการบินแห่งประเทศไทย จำกัด (บวท.) ในรูปแบบออนไลน์ (Zoom) พร้อมด้วยนายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม และ Mr. Tao Ma, Regional Director, ICAO APAC Office, Mr. Hu Zhen Jiang รองผู้อำนวยการ CAAC ร่วมเป็นสักขีพยาน โดยมีนายณพศิษฏ์ จักรพิทักษ์ กรรมการผู้อำนวยการใหญ่ บวท. และ Mr. Che Jin Jun, Director General of ATMB/CAAC ร่วมลงนามในบันทึกความเข้าใจฯ เมื่อวันที่ 14 กันยายน 2565 ณ กระทรวงคมนาคม กรุงเทพฯ
นายศักดิ์สยาม ชิดชอบ รัฐมนตรีว่าการกระทรวงคมนาคม กล่าวว่า ตามแผนยุทธศาสตร์ชาติ 20 ปีของรัฐบาล ที่มุ่งเน้นการบูรณาการความร่วมมือด้านความมั่นคงกับอาเซียนและนานาชาติ ซึ่งกระทรวงคมนาคมได้ตอบสนองนโยบายดังกล่าว โดยมุ่งเน้นขับเคลื่อนและให้การสนับสนุนในการส่งเสริมความร่วมมือในการให้บริการจราจรทางอากาศในภูมิภาคเอเชียและแปซิฟิก โดยการลงนามบันทึกความเข้าใจในครั้งนี้ มีวัตถุประสงค์เพื่อเสริมสร้างความร่วมมือระหว่างประเทศไทยและสาธารณรัฐประชาชนจีน ในการร่วมกันพัฒนาการให้บริการจราจรทางอากาศให้เป็นไปตามมาตรฐานและวิสัยทัศน์ขององค์การการบินพลเรือนระหว่างประเทศ (ICAO) เพื่อเพิ่มพูนความเป็นหุ้นส่วนเชิงยุทธศาสตร์และแสดงบทบาทในการพัฒนาอย่างยั่งยืนในภูมิภาคของทั้งสองประเทศ ผ่านการเชื่อมต่อโครงสร้างพื้นฐานด้านการจราจรทางอากาศ อันจะเป็นประโยชน์ต่อการเดินทางและการขนส่งสินค้าระหว่างสองประเทศ เสริมสร้างความเชื่อมโยงทางเศรษฐกิจกับประเทศเพื่อนบ้านและภูมิภาค ขยายผลองค์ความรู้ด้านการบริหารการจราจรทางอากาศไปในวงกว้าง เป็นพื้นฐานการต่อยอดสังคมอุดมปัญญา หรือ Knowledge Based Society รวมถึงสานต่อความสัมพันธ์อันดีระหว่างหน่วยงานด้านการจราจรทางอากาศของทั้งสองประเทศ
โดยประโยชน์ทางด้านการบริหารความคล่องตัวจราจรทางอากาศ ที่ได้รับจากบันทึกความเข้าใจฯ (MOU) ฉบับนี้ ประกอบด้วย
1. การร่วมพัฒนาและแลกเปลี่ยนประสบการณ์ กับศูนย์ Operational Management Center ของสาธารณรัฐประชาชนจีน ซึ่งเป็นศูนย์บริหารข้อมูลการจราจรทางอากาศของประเทศจะเป็นการยกระดับของการแลกเปลี่ยนข้อมูลและการพัฒนาวิธีปฏิบัติด้าน Cross Border ATFM ตามมาตรฐาน ICAO
2. ประเทศไทยและสาธารณรัฐประชาชนจีนสร้างช่องทางในการบูรณาการการจราจรทางอากาศในเส้นทางระหว่างประเทศ ทำให้สามารถพยากรณ์/ลดการออก Flight Restriction เช่น Minutes-in-trials หรือ Miles-in-trials ได้ ซึ่งเป็นการเพิ่มความปลอดภัยในการปฏิบัติการบิน (ลด/ยกเลิกการบินวนรอเข้าน่านฟ้า) และลดการปล่อยก๊าซคาร์บอนด์ของอุตสาหกรรมการบินพลเรือน ตามแนวทาง CORSIA
3. ประเทศไทย โดย บวท. จะได้ร่วมมือกับ ATMB/CAAC ในการร่วมกันพัฒนามาตรฐาน Cross Border ATFM ในเวที ICAO ซึ่งสาธารณรัฐประชาชนจีนนับเป็นรัฐภาคีที่มีบทบาทสูงในภูมิภาคเอเชียและแปซิฟิก
วันอังคารที่ 25 ตุลาคม 2565
รองนายกฯ อนุทิน นำคณะร่วมพิธีให้สัตยบันเข้าร่วมเป็นภาคีสถาบันวัคซีนนานาชาติ ย้ำความมุ่งมั่นประเทศไทยในการพัฒนาด้านสาธารณสุขระดับโลก หลังเป็นหนึ่งในฐานผลิตวัคซีนโควิด 19 ที่สำคัญ
รองนายกฯ อนุทิน นำคณะร่วมพิธีให้สัตยบันเข้าร่วมเป็นภาคีสถาบันวัคซีนนานาชาติ ย้ำความมุ่งมั่นประเทศไทยในการพัฒนาด้านสาธารณสุขระดับโลก หลังเป็นหนึ่งในฐานผลิตวัคซีนโควิด 19 ที่สำคัญ
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า วันนี้ (25 ต.ค. 65) เวลา 10.00 น. ตามเวลาท้องถิ่น กรุงโซล สาธารณรัฐเกาหลี นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะซึ่งประกอบด้วย นายวัชรพงศ์ คูวิจิตรสุวรรณ เลขานุการ รมว.สาธารณสุข นพ.โอภาส การย์กวินพงศ์ ปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมควบคุมโรค นพ.นคร เปรมศรี ผู้อำนวยการสถาบันวัคซีนแห่งชาติ นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) ผู้แทนจากองค์การเภสัชกรรม และกระทรวงสาธารณสุขเข้าร่วมการประชุม ได้เข้าร่วมในพิธี Thailand-IVI Ratification Ceremony ในโอกาสที่ประเทศไทยได้ให้สัตยาบันสารในการเข้าร่วมเป็นภาคีกับสถาบันวัคซีนนานาชาติ (IVI) อย่างสมบูรณ์ ณ สำนักงานใหญ่ IVI กรุงโซล สาธารณรัฐเกาหลี
นายอนุทิน กล่าวระหว่างการเข้าร่วมพิธีว่า รู้สึกยินดีที่ไทยได้เข้าร่วมเป็นภาคีกับ IVI ซึ่งปัจจุบันไทยเป็นหนึ่งในฐานการผลิตวัคซีนโควิด19 ที่สำคัญ และนโยบายการจัดสรรงบประมาณเพื่อสร้างความมั่นคงด้านสุขภาพโดยมีเรื่องของวัคซีน เป็นหนึ่งในเป้าหมาย ซึ่งการได้เข้าร่วมเป็นภาคีของสถาบันวัคซีนนานาชาติเป็นการตอกย้ำความมุ่งมั่นของประเทศไทย ในการทำงานด้านสาธารณสุขระดับโลก ซึ่งการเข้าเป็นภาคีดังกล่าวจะส่งผลให้ประเทศไทยได้รับโอกาสในการพัฒนาและขยายความร่วมมือด้านวัคซีนทั้งในและต่างประเทศ โดยเฉพาะอย่างยิ่งในด้านการส่งเสริมการพัฒนาบุคลากรด้านวัคซีนของไทย
"ประเทศไทยขอแสดงความยินดีกับสถาบันวัคซีนนานาชาติที่ได้มีการเฉลิมฉลองครบรอบ 25 ปีของการก่อตั้ง ความร่วมมือของไทยกับสถาบันวัคซีนนานาชาติจะทำให้มีโอกาสอย่างมากในการวิจัยและพัฒนาวัคซีน ที่จะช่วยสนับสนุนประเทศไทยในการลดช่องว่างการพัฒนาวัคซีนได้ และยืนยันว่าสถาบันวัคซีนแห่งชาติของประเทศไทยจะสามารถสนับสนุนเป้าหมายและวัตถุประสงค์ในการดำเนินงานร่วมกับสถาบันวัคซีนนานาชาติได้เป็นอย่างดี ในการเสริมสร้างความมั่นคงด้านวัคซีนในระดับภูมิภาค” นายอนุทิน กล่าว
ทั้งนี้ พิธี Thailand-IVI Ratification Ceremony ได้มีขึ้นในช่วงที่นายอนุทิน นำคณะเข้าร่วมการประชุม World Bio Summit 2022 ที่กรุงโซล สาธารณรัฐเกาหลี ระหว่างวันที่ 24-27 ต.ค. 65
วันพุธที่ 28 กันยายน 2565
Cabinet approves 2,100.61 million Baht for remuneration of health volunteers
Cabinet approves 2,100.61 million Baht for remuneration of health volunteers
September 27, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet approved the budget framework of 2,100.61 million Baht from the Government’s contingency fund for emergency to pay for the remuneration and compensation to village health volunteers and Bangkok health volunteers for their duties in monitoring, preventing, and controlling the spread of COVID-19 pandemic in respective communities.
Ministry of Public Health’s Department of Health Service Support assessed that the COVID-19 situation has not yet come to an end, and it is, therefore, necessary to continue tasking health volunteers until the end of September 2022 to monitor, prevent, and control the spread of the disease, as well as to prepare communities for the post-pandemic phase.
With the approved budget, 1,039,729village health volunteers and 10,577Bangkok health volunteers, altogether 1,050,306 people, will receive 500 Baht/person/month for 4 months (June -September 2022) for a total of 2,000 Baht/person. During the period of October 2021- September 2022, the Government has made approval to the total budget of 6,301.83 million Baht (approx. 6,000 Baht/person) to be paid as remuneration of the health volunteers for their duties in COVID-19 monitoring, prevention, and control.
วันอังคารที่ 11 ตุลาคม 2565
กรมการขนส่งทางบก ประสานขอความร่วมมือผู้ประกอบการขนส่งสินค้าด้วยรถบรรทุกหลีกเลี่ยงการขนส่งสินค้าและการวิ่งรถเปล่าในช่วงวันหยุดต่อเนื่อง ระหว่างวันที่ 13 - 16 ตุลาคม 2565
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ตามที่รัฐบาลได้ประกาศให้วันที่ 14 ตุลาคม 2565 เป็นวันหยุดราชการกรณีพิเศษ ส่งผลให้ช่วงวันคล้ายวันสวรรคตพระบาทสมเด็จพระบรมชนกาธิเบศรมหาภูมิพล อดุลยเดชมหาราช บรมนาถบพิตร มีวันหยุดต่อเนื่อง จำนวน 4 วัน คือระหว่าง 13 - 16 ตุลาคม 2565 มีการคาดการณ์ปริมาณการเดินทางของประชาชนมีแนวโน้มเพิ่มสูงขึ้นเมื่อเทียบกับการเดินทางในช่วงเวลาปกติ ทำให้ปริมาณยานพาหนะที่ใช้บนท้องถนนมีความคับคั่งและมีโอกาสก่อให้เกิดอุบัติเหตุเพิ่มสูงขึ้นปกติ ดังนั้น กรมการขนส่งทางบก (ขบ.) จึงขอความร่วมมือผู้ประกอบการขนส่งสินค้าด้วยรถบรรทุกร่วมเป็นส่วนหนึ่งในการป้องกันและลดความสูญเสียจากอุบัติเหตุ ทางถนนด้วยการหลีกเลี่ยงการขนส่งสินค้าและงดการใช้รถที่ไม่มีการบรรทุกสินค้า (รถเปล่า) ในช่วงวันดังกล่าว เพื่อลดปัญหาการจราจร ลดโอกาสเสี่ยงการเกิดอุบัติเหตุรุนแรง
รองอธิบดีกรมการขนส่งทางบก กล่าวเพิ่มเติมว่า ขบ. ได้ขอความร่วมมือไปยังผู้ประกอบการขนส่งด้วยรถบรรทุกไม่ประจำทาง รถบรรทุกส่วนบุคคล รวมถึงองค์กรด้านการขนส่งสินค้า 30 แห่ง ประกอบด้วย สหพันธ์การขนส่งทางบกแห่งประเทศไทย สมาคมขนส่งทางบกแห่งประเทศไทย สมาคมขนส่งสินค้าและโลจิสติกส์ไทย สมาคมขนส่งสินค้าภาคอีสาน สมาคมผู้ประกอบการขนส่งแหลมฉบัง ชลบุรี สมาคมขนส่งสินค้าเพื่อการนำเข้าและส่งออก สมาคมผู้ประกอบการรถเครน สมาคมโลจิสติกส์และขนส่งภาคใต้ สมาคมผู้ประกอบธุรกิจวัตถุอันตราย สภาอุตสาหกรรมแห่งประเทศไทย สภาหอการค้าแห่งประเทศไทย สภาผู้ส่งสินค้าทางเรือแห่งประเทศไทย สมาคมขนส่งภาคตะวันออก ชมรมขนส่งสินค้าท่าเรือแหลมฉบัง สมาคมรถบรรทุกภาคตะวันตก สมาคมผู้ประกอบการรถบรรทุกน้ำมันแห่งประเทศไทย สมาคมผู้ประกอบการขนส่งทั่วไทย สมาคมขนส่งสินค้าจังหวัดตาก ชมรมรถบรรทุกจังหวัดลำปาง สมาคมผู้ประกอบการขนส่งเกษตรกรรมและอุตสาหกรรม สมาคมไทยโลจิสติกส์และการผลิต สมาคมผู้รับจัดการขนส่งสินค้าระหว่างประเทศ สมาพันธ์โลจิสติกส์ไทย สมาพันธ์ผู้ให้บริการโลจิสติกส์ไทย สมาคมโลจิสติกส์และขนส่งไทย สมาคมการค้าโลจิสติกส์ไทยแห่งอนุภาคลุ่มแม่น้ำโขง สหพันธ์การขนส่งทางรถบรรทุกแห่งอาเซียน องค์กรความร่วมมือระหว่างประเทศ สมาคมตัวแทนออกของรับอนุญาตไทย และผู้ประกอบการขนส่ง ทั้งนี้ ขบ. ขอขอบคุณหน่วยงาน สมาคม ชมรม ต่าง ๆ สำหรับความร่วมมือในครั้งนี้ โดยเชื่อมั่นว่าผู้ประกอบการขนส่งสินค้าด้วยรถบรรทุกพร้อมร่วมเป็นส่วนหนึ่งในการป้องกันและลดอุบัติเหตุทางถนน และส่งมอบถนนที่ปลอดภัยให้แก่ผู้ใช้รถใช้ถนนในช่วงวันหยุดต่อเนื่องนี้
สำหรับกรณีที่มีความจำเป็นต้องใช้รถ ขบ. แนะนำให้ผู้ประกอบการขนส่งดูแลกวดขันผู้ขับรถให้ปฏิบัติดังนี้ 1) กำชับให้ผู้ขับรถขับด้วยความระมัดระวัง ใช้ความเร็วตามกฎหมายกำหนด ให้ผู้ขับรถพักผ่อนอย่างเพียงพอ 2) ตรวจสภาพความมั่นคงแข็งแรงของตัวรถและอุปกรณ์ส่วนควบด้านความปลอดภัยของรถบรรทุก รถลากจูง รถพ่วง ก่อนใช้งานทุกครั้ง 3) ผู้ขับรถบรรทุกต้องมีปริมาณแอลกอฮอล์ในลมหายใจเป็นศูนย์ และ 4) ผู้ประกอบการขนส่งที่มีการติดตั้งระบบ GPS ในรถของตนเอง ให้ติดตามการใช้ความเร็วของรถบรรทุกอย่างต่อเนื่องผ่าน Application DLT-GPS แจ้งเตือนผู้ขับรถเมื่อพบว่ามีการใช้ความเร็วเกินกำหนด รวมทั้งหลีกเลี่ยงการจอดรถทิ้งไว้บนไหล่ทาง และให้เดินรถเฉพาะช่องเดินรถซ้ายสุดเท่านั้น
วันพฤหัสบดีที่ 6 ตุลาคม 2565
MDES จับมือกูเกิล เปิดตัวโครงการ “Samart Skills” หนุนพัฒนาแรงงานทักษะสูงด้านดิจิทัล
MDES จับมือกูเกิล เปิดตัวโครงการ “Samart Skills” หนุนพัฒนาแรงงานทักษะสูงด้านดิจิทัล
กระทรวงดิจิทัลเพื่อเศรษฐกิจและสังคมจับมือทุกภาคส่วนเร่งพัฒนาแรงงานด้านดิจิทัลที่มีทักษะสูงหวังรองรับการเติบโตทางเศรษฐกิจดิจิทัลหลังกูเกิลเผยตัวเลขมูลค่าเศรษฐกิจดิจิทัลไทยปี2568สูงถึงหนึ่งล้านเก้าแสนล้านบาท
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานเปิดโครงการ“Samart Skills”โดยร่วมมือกับภาคส่วนต่างๆทั้งภาครัฐสถาบันการศึกษาและภาคเอกชนในการสนับสนุนการพัฒนาแรงงานดิจิทัลที่มีทักษะสูงซึ่งเป็นกำลังสำคัญในการขับเคลื่อนการเติบโตของเศรษฐกิจดิจิทัลอีกทั้งยังเป็นการจัดการปัญหาความเหลื่อมล้ำทางทักษะด้านดิจิทัล และสร้างเสริมโอกาสให้คนไทยเข้าถึงการศึกษาเพื่อตอบโจทย์อาชีพที่เป็นที่ต้องการของตลาดโดยบริษัทกูเกิลประเทศไทยพันธมิตรภาคเอกชนได้มอบทุนการศึกษาแก่เหล่านิสิตนักศึกษาและนักเรียนอาชีวะที่สนใจในโครงการนี้ให้สามารถเข้าเรียนเพื่อเพิ่มความรู้และทักษะของตัวเองโดยไม่มีค่าใช้จ่ายพร้อมทั้งยังช่วยจัดหาช่องทางให้ผู้เข้าร่วมโครงการที่สำเร็จการอบรมแล้วสามารถหางานที่เหมาะสมกับพวกเขาได้“
โครงการนี้เป็นโครงการที่ดีเพื่อต่อยอดนโยบายThailand 4.0และพัฒนาแรงงานที่มีทักษะสูงด้านดิจิทัลซึ่งเป็นที่ต้องการของตลาดในปัจจุบันและอนาคตโดยหลายปีที่ผ่านมาเศรษฐกิจและสังคมดิจิทัลไทยมีการเติบโตอย่างก้าวกระโดดอย่างมีนัยยะสำคัญดังนั้นเพื่อรับมือกับความท้าทายดังกล่าวกระทรวงดิจิทัลเพื่อเศรษฐกิจและสังคมจึงมุ่งมั่นที่จะสานต่อภารกิจโดย“ไม่ทิ้งคนไทยคนใดไว้เบื้องหลัง”พร้อมดำเนินการผ่านโครงการต่างๆเพื่อส่งเสริมบุคคลากรและกำลังคนด้านดิจิทัลได้แก่โครงการCoding Thailandที่ส่งเสริมการเรียนรู้ด้านเทคโนโลยีดิจิทัลและวิทยาการคอมพิวเตอร์รวมถึงฝึกกระบวนการคิดอย่างเป็นระบบต่อยอดความคิดเป็นนวัตกรรมดิจิทัลซึ่งเป็นรากฐานสำคัญในการพัฒนาทักษะดิจิทัลให้กับบุคลากรของประเทศพร้อมร่วมขับเคลื่อนเศรษฐกิจและสังคมด้วยเทคโนโลยีดิจิทัลขณะเดียวกันได้มีการสร้างความพร้อมโดยการปั้น“นักดิจิทัลพัฒนาเมือง”ผ่านโครงการนักดิจิทัลพัฒนาเมืองรุ่นใหม่เพื่อยกระดับความรู้และทักษะการพัฒนาเมืองอัจฉริยะแก่เยาวชนคนรุ่นใหม่ให้มีความพร้อมรองรับเศรษฐกิจดิจิทัลด้วย”นายชัยวุฒิกล่าว
อย่างไรก็ตามเศรษฐกิจและสังคมดิจิทัลของไทยยังมีการเติบโตอย่างต่อเนื่องเห็นได้จากผลสำรวจพฤติกรรมการใช้อินเทอร์เน็ตของคนไทยโดยสำนักงานคณะกรรมการดิจิทัลเพื่อเศรษฐกิจและสังคมแห่งชาติพบว่าการเข้าถึงอินเทอร์เน็ตของคนไทยในปีนี้สูงมากถึง88%ขณะเดียวกันงานศึกษาของกูเกิลTemasekและBain & Companyยังพบว่าเศรษฐกิจดิจิทัลไทยมีมูลค่าถึง1ล้านล้านบาทในปี2564ซึ่งโตกว่าปีที่ผ่านมาถึง51%โดยงานศึกษายังคาดการณ์ว่ามูลค่าเศรษฐกิจดิจิทัลในปี2568จะเพิ่มสูงขึ้นถึงหนึ่งล้านเก้าแสนล้านบาทในขณะที่ประเทศไทยกำลังก้าวเข้าสู่เศรษฐกิจและสังคมดิจิทัลอย่างเต็มตัวแรงงานที่มีทักษะสูงด้านดิจิทัลก็เป็นที่ต้องการอย่างมากเพื่อสนับสนุนการเติบโตของอุตสาหกรรมนอกจากนี้กูเกิลยังคาดการณ์ว่าภายในปี2573อุตสาหกรรมในประเทศไทยจะมีความต้องการแรงงานที่มีทักษะสูงด้านดิจิทัลกว่า1ล้านคนดังนั้นประเทศไทยจำต้องรับพัฒนาแรงงานที่มีทักษะด้านดิจิทัลชั้นสูงให้เร็วยิ่งขึ้น
****************
วันพุธที่ 5 ตุลาคม 2565
กรมการศาสนา เชิญชวนพุทธศาสนิกชนผู้มีจิตศรัทธา ขอรับพระราชทานผ้าพระกฐิน 7 พระอาราม
กรมการศาสนา เชิญชวนพุทธศาสนิกชนผู้มีจิตศรัทธา ขอรับพระราชทานผ้าพระกฐิน 7 พระอาราม
กรมการศาสนา เชิญชวนพุทธศาสนิกชนผู้มีจิตศรัทธา ขอรับพระราชทานผ้าพระกฐิน 7 พระอาราม
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ตามราชประเพณีที่พระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานผ้าพระกฐินให้ส่วนราชการ รัฐวิสาหกิจ องค์การ สมาคม มูลนิธิ บริษัทห้างร้าน และประชาชนทั่วไปที่มีจิตศรัทธาที่มาขอรับพระราชทานผ้าพระกฐิน นำไปถวายพระสงฆ์จำพรรษา ณ พระอารามหลวงทั่วราชอาณาจักรในกฐินกาล จำนวน 292 พระอาราม และวัดไทยในต่างประเทศ จำนวน 31 วัด ซึ่งในปี 2565 ได้กำหนดกฐินกาล เริ่มตั้งแต่วันอังคารที่ 11 ตุลาคม 2565 – วันอังคารที่ 8 พฤศจิกายน 2565 และกำหนดเริ่มพระกฐินหลวงตั้งแต่วันอังคารที่ 18 ตุลาคม 2565 ซึ่งขณะนี้
มีพระอารามหลวงจำนวน 7 พระอาราม ที่ยังไม่มีผู้แจ้งความประสงค์ขอรับพระราชทานผ้าพระกฐิน
ได้แก่ 1.วัดสุวรรณคีรีวิหาร จังหวัดระนอง 2.วัดราชบุรณะ จังหวัดชุมพร 3.วัดพายัพ จังหวัดนครราชสีมา 4.วัดเซกาเจติยาราม จังหวัดบึงกาฬ 5.วัดจองคำ จังหวัดแม่ฮ่องสอน 6.วัดศรีธรรมาราม (ธ) จังหวัดยโสธร 7.วัดราษฎร์ศรัทธาธรรม จังหวัดสุโขทัย
กระทรวงวัฒนธรรม โดยกรมการศาสนา จึงขอเชิญชวนพุทธศาสนิกชนผู้มีจิตศรัทธาแจ้งความประสงค์ขอรับพระราชทานผ้าพระกฐิน เพื่อนำไปถวายพระสงฆ์จำพรรษา ณ พระอารามหลวงดังกล่าวได้ที่กรมการศาสนา ก่อนจะถึงช่วงเริ่มถวายผ้าพระกฐิน
รัฐมนตรีว่าการกระทรวงวัฒนธรรม กล่าวต่อไปว่า กฐินพระราชทาน เป็นผ้าพระกฐินที่พระบาทสมเด็จพระเจ้าอยู่หัวได้พระราชทานให้แก่ผู้กราบบังคมทูลขอพระราชทาน เพื่อน้อมนำไปถวายยังพระอารามหลวงต่าง ๆ นอกเหนือจากพระอารามหลวงสำคัญที่ทรงกำหนดไว้ จำนวน ๑๘ พระอาราม หากแต่ในปัจจุบันพระอารามหลวงมีจำนวนมาก จึงเปิดโอกาสให้กระทรวง กรม และหน่วยงานต่างๆ ตลอดจนคณะบุคคลหรือบุคคลทั่วไปที่สมควรขอรับพระราชทานผ้ากฐินไปถวาย และผู้ที่ได้รับพระราชทานจะเพิ่มไทยธรรม เพื่อถวายพระราชกุศลตามกำลังศรัทธาของตน โดยกรมการศาสนาขอพระราชทานพระบรมราชานุญาตจัดผ้าพระกฐินพระราชทานและบริวารพระกฐิน ให้แก่กระทรวง กรม หน่วยงาน ตลอดจนคณะบุคคลหรือบุคคลทั่วไปที่ขอรับพระราชทาน ประกอบด้วย 1.ผ้าไตร 2.ผ้าห่มพระประธาน 3.เทียนพระปาติโมกข์ 4.บาตรพร้อมถลกบาตร 5.ปิ่นโตสแตนเลส 6.ช้อนส้อมคาว-หวาน พร้อมซองบรรจุ 7.กระติกน้ำไฟฟ้า 8.ชุดแก้วน้ำกระบะมุก 9.โคมไฟตั้งโต๊ะ 10.พรม 11.หมอนหนุนพร้อมปลอกสีเหลืองอ่อน12.ผ้าแพรสีเหลืองอ่อน 13.ชุดอุปกรณ์เครื่องมืองานช่างทั่วไป
ทั้งนี้ กระทรวง กรม คณะบุคคลหรือบุคคลทั่วไปมีความประสงค์จะขอรับพระราชทานผ้ากฐินไปถวาย ณ พระอารามหลวงเพิ่มเติม ในปี พ.ศ.2565 สามารถดูรายละเอียดเพิ่มเติมได้ที่เว็บไซต์กรมการศาสนา www.dra.go.th หรือติดต่อสอบถามได้ที่หมายเลขโทรศัพท์ 0 2209 3721 ได้ในวันและเวลาราชการ
วันจันทร์ที่ 17 ตุลาคม 2565
ปลัด สธ. เผย เหตุการณ์สารเคมีรั่วไหลใน จ.ระยอง ผู้ได้รับผลกระทบ 13 ราย ส่งรักษาที่รพ.ระยอง อาการปลอดภัยแล้ว
ปลัดกระทรวงสาธารณสุข เผย เหตุการณ์สารเคมีรั่วไหลจากโรงงานแห่งหนึ่งในจังหวัดระยอง เบื้องต้นมีผู้ได้รับผลกระทบ 13 ราย มีอาการเวียนศีรษะ คลื่นไส้ บ้านหมุน นำส่งรักษาที่โรงพยาบาลระยอง ขณะนี้อาการดีขึ้น แพทย์จะให้กลับบ้านเย็นนี้
ปลัดกระทรวงสาธารณสุข เผย เหตุการณ์สารเคมีรั่วไหลจากโรงงานแห่งหนึ่งในจังหวัดระยอง เบื้องต้นมีผู้ได้รับผลกระทบ 13 ราย มีอาการเวียนศีรษะ คลื่นไส้ บ้านหมุน นำส่งรักษาที่โรงพยาบาลระยอง ขณะนี้อาการดีขึ้น แพทย์จะให้กลับบ้านเย็นนี้ กำชับให้หน่วยงานในพื้นที่เฝ้าระวังผลกระทบต่อสุขภาพประชาชนต่อเนื่อง
บ่ายวันนี้ (17 ตุลาคม 2565) นายแพทย์โอภาส การย์กวินพงศ์ ปลัดกระทรวงสาธารณสุข ให้สัมภาษณ์ถึงเหตุการณ์สารเคมีรั่วไหลจากโรงงานแห่งหนึ่งในจังหวัดระยอง ว่า ได้รับรายงานเบื้องต้นจากนายแพทย์สาธารณสุขจังหวัดระยอง และสำนักงานป้องกันควบคุมโรคที่ 6 จังหวัดชลบุรี โดยเป็นสารheavy naphtha UN no. 1255 ที่ค้างอยู่ในท่อ เกิดรั่วไหลขณะที่ผู้รับเหมากำลังปฏิบัติงาน เบื้องต้นมีคนงานได้รับสารพิษจำนวน 13 ราย มีอาการเวียนศีรษะคลื่นไส้ บ้านหมุน นำส่งรักษาที่โรงพยาบาลระยอง ขณะนี้ทุกรายอาการดีขึ้น แพทย์จะให้กลับบ้านได้เย็นนี้ ส่วนประชาชนที่อยู่โดยรอบยังไม่มีรายงานว่าได้รับผลกระทบ
นายแพทย์โอภาส กล่าวต่อว่า สารเคมีดังกล่าวอยู่ในกลุ่มhydrocarbon เมื่อเกิดเพลิงไหม้จะทำให้เกิดการระคายเคือง หรือก๊าซพิษทำปฏิกิริยากับน้ำแล้วอาจก่อให้เกิดความร้อนสูง ซึ่งจะเพิ่มความเข้มข้นของไอควันในอากาศเมื่อหายใจเข้าไป หากกลืนกินหรือสัมผัสไอ ฝุ่นหรือสารที่ผิวหนังและตา อาจทำให้เกิดการบาดเจ็บ หรือเกิดแผลไหม้ที่ผิวหนังได้ ซึ่งสำนักงานสาธารณสุขจังหวัดระยองยังคงเฝ้าระวังและติดตามสถานการณ์อย่างใกล้ชิด และประสานสำนักงานป้องกันควบคุมโรคที่ 6 จังหวัดชลบุรี ศูนย์อนามัยที่ 6 ชลบุรี และศูนย์เชี่ยวชาญด้านพิษวิทยา โรงพยาบาลระยอง เฝ้าระวังผลกระทบต่อสุขภาพประชาชน และลงพื้นที่เก็บตัวอย่างสารพิษในสิ่งแวดล้อม พร้อมทั้งให้เจ้าหน้าที่ และ อสม. ลงพื้นที่แนะนำประชาชนรอบ พื้นที่เกิดเหตุด้วย
***************************************** 17 ตุลาคม 2565
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.บุรีรัมย์ ประจำปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.บุรีรัมย์ ประจำปีการศึกษา 2560-2562
เมื่อวันที่ 21 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏบุรีรัมย์ ประจำปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จำนวนทั้งสิ้น 1,045 คน และรอบสอง เวลา 13.30 น. มีผู้เข้ารับพระราชทานปริญญาบัตร ระดับปริญญาตรี 1,018 คน ระดับปริญญาโท 13 คน และระดับปริญญาเอก 2 คน รวมทั้งสิ้น 1,033 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย